b'\n_START_ARTICLE_\nAtelopteryx\n_START_SECTION_\nUtseende\n_START_PARAGRAPH_\nEn middelsstor, lang og slank, brunr\xc3\xb8d trebukk med metallisk bl\xc3\xa5 dekkvinger. Antennene er tynne og noe over halvparten s\xc3\xa5 lange som kroppen, litt innenfor midten med en dusk av svarte h\xc3\xa5r. Pronotum er noks\xc3\xa5 sylindrisk, et stykke bak midten av hver sidekant med en skarp pigg, dekkvingene er reduserte til smale, sprikende fliker som ikke dekker bakkroppen. Beina er lange og tynne, leggen p\xc3\xa5 bakbeina med en dusk av svarte h\xc3\xa5r i spissen.\n_START_SECTION_\nLevevis\n_START_PARAGRAPH_\nDisse billene har larver i hardt, d\xc3\xb8dt trevirke. De voksne billene tar trolig ikke n\xc3\xa6ring til seg. De er livlige insekter som flyr godt.\n_START_SECTION_\nUbredelse\n_START_PARAGRAPH_\nArten er utbredt i Brasil, Paraguay og Argentina.'